《富阳陈大夫遣二吏抄俚文用写道寓于文之意还以请益》
宋代·曾丰

道固无方实以书，要于书悟道之虚。雷风水火易经始，草木鱼虫诗绪馀。

万理所归为宝藏，一真之外是蘧庐。俚编道欲相磋切，不道亡筌自得鱼。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。